竹洲見寄次韵
作者：汪莘
朝代：宋

paragraphs: 朱宮瓦缶鳴，汙澤黄鍾屏。
古來會通籍，作者能籤整。
翁如食橄欖，但願回味永。
只今竹洲上，伏臘仰公廩。
玩彼易外象，付此卦中影。
遥知疏桐下，缺月見深省。
我來如征鴻，愛此沙洲冷。
他年直紫薇，夢斷青絲綆。
舊游倘入念，折簡肯相命。
新詩蒙剪拂，爲憐伍噲等。
駕言載雙榼，卜日問三徑。
預約清樽月，雲頭開金餠。